Izvješće o Prvoj kratkoročnoj razmjeni grupe učenika (C1)

Listen to my HERstory

Šifra projekta

Nacionalni identifikacijski broj projekta

-mjesto održavanja kratkoročne razmjene: Otelu Rosu, Rumunjska

-nadnevak: 16. veljače do 22. veljače 2020. godine

Partneri sudionici:

Domaćin : Rumunjska

Prva kratkoročna razmjena učenika za projekt ,, Listen to my HERstory’’ je dogovorena

između sve četiri države partnera na Prvom transnacionalnom sastanku održanom početkom

studenog u Španjolskoj, zemlji koordinatoru projekta.

Na prvu razmjenu učenika je putovalo 7 umjesto 8 učenika 6. i 7.razreda u pratnji ravnateljice Tatjane

Lukić i učiteljice Ljiljane Crljen, koordinatora za projekt (hrvatski partner).

Iz Vukovara smo krenuli autobusom za Beograd gdje nas je čekao mini bus agencije Gea turs s kojim nastavljamo put do konačnog odredišt. U Otelu Rosu stižemo oko 21 sat, lokalno vrijeme.

**Oțelu Roșu** je grad na sjeveroistoku okruga Karaš-Severin, Rumunjska, u dolini Bistre. Nalazi se u povijesnoj regiji Banata.

Naši domaćini, roditelji, djeca i koordinatorica projekta su nas dočekali te su djeca smještena u domove svojih domaćina, a učitelji u hotel.

Prvi radni dan je započeo dolaskom u 9.00 sati u dvorište osnovne škole domaćina, gdje nas je

dočekala ravnateljica uz govor dobrodošlice i djeca u narodnim nošnjama služeći pogačom i solju, a potom smo obišli sve razrede. Naša grupa je išla odvojeno kao i sve ostale grupe koje su činili sudionici pojedine države, a pri obilasku viših razrednih odjela domaćini su pripremili pitanja na koja smo davali odgovore, a pri odlasku smo dobili poklone koje su sami načinili. Uslijedio je posjet Općinskom vijeću i sastanak s gradonačelnikom. Poslije fotografiranja i podjele poklona, djeca su otišla u domove, a mi smo se uputili u obližnji grad Karansebes. Obišli smo njegova kulturna zdanja u pratnji domaćina. Idući dan program smo započeli predstavljanjem svake škole i mjesta pp prezentacijama.

Grad nalazi se u krajnje istočnom planinskom djelu povijesne pokrajine Banat, oko 110 km jugoistočno do Temišvara. Smješten je dolini gornjeg toka Tamiša, na mjestu gdje se rijeka Sebeş uljeva u Tamiš. Oko grada se uzdižu visoke planine Karpata.¸

**Južni Karpati ili Transilvanske Alpe**, najviši su planinski lanac u Rumuniji. Zbog asimetričnog profila prozvani su nepravilnim. Građom, sastavom i reljefnim osobinama toliko se razlikuju od ostatka Karpata da se uglavnom smatraju posebnim planinskim lancem. Tu se nalazi i najviši vrh Moldavenau (2544 m). Ovdje je rad ledenjaka bio velik pa su oni bili glavni modifikatori reljefa. Kraj je bogat ugljom i željezom. Lanac ima velik broj ledenjačkih jezera.

**Timiš ili Tamiš** je rijeka koja izvire u Rumunjskoj u sjevernim dijelovima rumunjskih Karpata, protječe kroz Srbiju gdje se nakon 359 km ulijeva u rijeku Dunav. Površina porječja rijeke Tamiš je 13.085 km², od svoje duljine 241 km protječe kroz Rumunjsku, a 118 km kroz Srbiju.

Poslije ručka uputili smo se autobusom do dvorca u Huneodari.

**Dvorac Corvin**, poznat i kao dvorac Hunyadi ili dvorac Hunedoara, je gotičko-renesansni dvorac u Hunedoari, Rumunjska. Jedan je od najvećih dvoraca u Europi i nalazi se na popisu sedam svjetskih čuda

Poslije obilaska vratili smo se u kasnim večernjim satima u Otelu Rosu.

Sljedećega dana uputili smo se ka Sinai.

**Sinaia** je grad i planinsko odmaralište u okrugu Prahova, Rumunjska. Nalazi se u povijesnoj regiji Muntenije. Grad je dobio ime po samostanu Sinaia iz 1695. godine, oko kojeg je sagrađen. Samostan je sa svoje strane nazvan po biblijskoj gori Sinaj.

U prolasku razgledamo Clay Castle Valley Of Fairies, a potom stižemo do dvorca Braun – dvorac grofa Drakule. Razgledamo dvorac, šetamo gradom, kupujemo suvenire i uživamo u turističkim atrakcijama. Odlazimo na večeru i krećemo u Sinaiu gdje se po dolasku smještamo u hotel. Ujutro obilazimo obližnji dvorac Peleš koji se smatra najljepšim u odnosu na ostale mnogobrojne dvorce u Rumunjskoj. Nakon razgleda uz stručno vodstvo, odlazimo na ručak, a potom napuštamo ovo turističko mjesto i krećemo u Otelu Rosu. Stižemo u kasnim večernjim satima.

**Dvorac Peleș** je neorenesansni dvorac u Karpatskim planinama, blizu Sinaje, u okrugu Prahova, Rumunjska, na postojećoj srednjovjekovnoj ruti koja povezuje Transilvaniju i Vlahu, izgrađen između 1873. i 1914. godine. Carol I.

Na obroncima Karpatskih planina u srcu Transilvanije, muzičari Razvan i Gabriela Vasile izgradili su **“Glineni dvorac iz Doline vila”** koji je stekao veliku popularnost zbog svog nesvakidašnjeg izgleda koji podsjeća na kuću Hobita.

Posljednji dan smo bili u školi, gdje su održane radionice i evaluacija te izveden prigodni program. Po završetku učenici odlaze s prijateljima u njihove domove, a učitelji se sakupljaju na zajedničkoj večeri uz tradicionalnu rumunjsku glazbu kušajući lokalne specijalitete i transilvansko vino. Ujutro, mini busom odlazimo u Beograd da bismo nastavili vožnju autobusom do Vukovara. U Vukovar stižemo oko 18 sati.

Tatjana Lukić